พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏราชนครินทร์พ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๑๐มิถุนายน พ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏราชนครินทร์อาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยกับมาตรา๕๖ วรรคสอง และมาตรา ๖๐ วรรคสอง แห่งพระราชบัญญัติมหาวิทยาลัยราชภัฏ พ.ศ. ๒๕๔๗จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏราชนครินทร์ พ.ศ. ๒๕๕๒มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒]ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยราชภัฏราชนครินทร์ดังต่อไปนี้(๑)สาขาวิชาการบัญชี มีปริญญาสามชั้น คือ(ก)เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิตใช้อักษรย่อ ปร.ด.(ข)โท เรียกว่า บัญชีมหาบัณฑิต ใช้อักษรย่อ บช.ม.(ค)ตรี เรียกว่า บัญชีบัณฑิต ใช้อักษรย่อ บช.บ.(๒)สาขาวิชาการศึกษา มีปริญญาสามชั้น คือ(ก)เอก เรียกว่า ครุศาสตรดุษฎีบัณฑิต ใช้อักษรย่อ ค.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ครุศาสตรมหาบัณฑิต ใช้อักษรย่อ ค.ม.(ค)ตรี เรียกว่า ครุศาสตรบัณฑิต ใช้อักษรย่อ ค.บ.(๓)สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๔)สาขาวิชานิติศาสตร์ มีปริญญาสามชั้น คือ(ก)เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า นิติศาสตรมหาบัณฑิต ใช้อักษรย่อ น.ม.(ค)ตรี เรียกว่า นิติศาสตรบัณฑิต ใช้อักษรย่อ น.บ.(๕)สาขาวิชานิเทศศาสตร์ มีปริญญาสามชั้น คือ(ก)เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด.(ข)โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค)ตรี เรียกว่า นิเทศศาสตรบัณฑิต ใช้อักษรย่อ นศ.บ.(๖)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๗)สาขาวิชารัฐประศาสนศาสตร์ มีปริญญาสามชั้น คือ(ก)เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค)ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๘)สาขาวิชารัฐศาสตร์ มีปริญญาสามชั้น คือ(ก)เอก เรียกว่า รัฐศาสตรดุษฎีบัณฑิต ใช้อักษรย่อ ร.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า รัฐศาสตรมหาบัณฑิต ใช้อักษรย่อ ร.ม.(ค)ตรี เรียกว่า รัฐศาสตรบัณฑิต ใช้อักษรย่อ ร.บ.(๙)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๐)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๑)สาขาวิชาศิลปศาสตร์ มีปริญญาสามชั้น คือ(ก)เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค)ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๒)สาขาวิชาสาธารณสุขศาสตร์ มีปริญญาสามชั้น คือ(ก)เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค)ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา๔ ครุยวิทยฐานะของมหาวิทยาลัยราชภัฏราชนครินทร์มีสามชั้น ดังต่อไปนี้(๑)ครุยดุษฎีบัณฑิต เป็นเสื้อคลุมทำด้วยผ้าหรือแพรสีดำ ผ่าอกตลอดยาวเหนือข้อเท้าพอประมาณ แขนเสื้อกว้างและยาวตกข้อมือ ปลายแขนปล่อย มีสำรดรอบขอบสำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสีประจำสาขาวิชา กว้าง ๑๐ เซนติเมตร มีแถบสีทอง กว้าง๑ เซนติเมตร ที่ริมทั้งสองข้าง ทาบแถบกำมะหยี่สีน้ำเงิน กว้าง ๑ เซนติเมตรต่อจากแถบสีทองทั้งสองข้าง ถัดมาเป็นแถบสีทอง กว้าง ๑ เซนติเมตรทาบต่อจากแถบกำมะหยี่สีน้ำเงินทั้งสองข้างและมีแถบสีเขียว กว้าง ๑ เซนติเมตรทาบต่อจากแถบสีทองทั้งสองข้าง ตอนกลางสำรดรอบขอบเป็นแถบสีประจำสาขาวิชา กว้าง ๒เซนติเมตร และมีตราสัญลักษณ์มหาวิทยาลัยทำด้วยโลหะดุนนูนสีเงิน สูง ๕ เซนติเมตรติดบนสำรดรอบขอบด้านหน้าอกทั้งสองข้าง(ข) สำรดต้นแขน พื้นสำรดทำด้วยผ้าสีประจำสาขาวิชา กว้าง ๑๖เซนติเมตร มีแถบสีทอง กว้าง ๑ เซนติเมตร ที่ริมทั้งสองข้างทาบแถบกำมะหยี่สีน้ำเงิน กว้าง ๑ เซนติเมตร ต่อจากแถบสีทองทั้งสองข้างถัดมาเป็นแถบสีทอง กว้าง ๑ เซนติเมตร ทาบต่อจากแถบกำมะหยี่สีน้ำเงินทั้งสองข้าง และมีแถบสีเขียวกว้าง ๑ เซนติเมตร ทาบต่อจากแถบสีทองทั้งสองข้างตอนกลางสำรดต้นแขนเป็นแถบสีประจำสาขาวิชา ซึ่งแบ่งเป็น ๓ ตอน ด้วยแถบสีเขียว กว้าง๑ เซนติเมตร โดยแต่ละตอน กว้าง ๒ เซนติเมตร(ค)สำรดปลายแขน พื้นสำรดทำด้วยผ้าสีประจำสาขาวิชา กว้าง ๑๐ เซนติเมตร มีแถบสีทอง กว้าง ๑ เซนติเมตร ที่ริมทั้งสองข้างทาบแถบกำมะหยี่สีน้ำเงิน กว้าง ๑ เซนติเมตร ต่อจากแถบสีทองทั้งสองข้าง ถัดมาเป็นแถบสีทอง กว้าง ๑ เซนติเมตรทาบต่อจากแถบกำมะหยี่สีน้ำเงินทั้งสองข้าง และมีแถบสีเขียว กว้าง ๑เซนติเมตร ทาบต่อจากแถบสีทองทั้งสองข้างตอนกลางสำรดปลายแขนเป็นแถบสีประจำสาขาวิชากว้าง ๒ เซนติเมตร(๒)ครุยมหาบัณฑิต เช่นเดียวกับครุยดุษฎีบัณฑิต เว้นแต่มีสำรดต้นแขน กว้าง ๑๓เซนติเมตร ตอนกลางสำรดต้นแขนเป็นแถบสีประจำสาขาวิชา ซึ่งแบ่งเป็น ๒ ตอนด้วยแถบสีเขียว กว้าง ๑ เซนติเมตร โดยแต่ละตอน กว้าง ๒ เซนติเมตร(๓)ครุยบัณฑิต เช่นเดียวกับครุยมหาบัณฑิต เว้นแต่มีสำรดต้นแขน กว้าง ๑๐ เซนติเมตรตอนกลางสำรดต้นแขนเป็นแถบสีประจำสาขาวิชา กว้าง ๒ เซนติเมตรมาตรา๕เข็มวิทยฐานะของมหาวิทยาลัยราชภัฏราชนครินทร์มีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนลงยา สูง ๓.๕ เซนติเมตรด้านหลังจารึกอักษรย่อชื่อปริญญามาตรา๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย ผู้บริหาร และคณาจารย์ของมหาวิทยาลัย มีดังต่อไปนี้(๑)นายกสภามหาวิทยาลัย ครุยเป็นเสื้อคลุมทำด้วยผ้าซาตินสีดำ ผ่าอกตลอดยาวเหนือข้อเท้าพอประมาณ แขนเสื้อกว้างและยาวตกข้อมือ ปลายแขนปล่อย มีสำรดรอบขอบสำรดต้นแขน และสำรดปลายแขน โดยพื้นสำรดทำด้วยผ้าสักหลาดสีน้ำเงิน กว้าง ๑๐เซนติเมตร ทาบแถบสีทอง กว้าง ๑ เซนติเมตร จำนวน ๔ แถบ บนผ้าสักหลาดสีน้ำเงินมีระยะห่างระหว่างแถบ ๒ เซนติเมตร มีสายสร้อยทำด้วยโลหะสีทองกึ่งกลางสายสร้อยมีตราสัญลักษณ์มหาวิทยาลัยทำด้วยโลหะฉลุสีทอง สูง ๕ เซนติเมตรประดับระหว่างไหล่ทั้งสองข้าง(๒)กรรมการสภามหาวิทยาลัย เช่นเดียวกับนายกสภามหาวิทยาลัย เว้นแต่ไม่มีสายสร้อยประดับและมีตราสัญลักษณ์มหาวิทยาลัยทำด้วยโลหะดุนนูนสีทอง สูง ๕ เซนติเมตรติดบนสำรดรอบขอบด้านหน้าอกทั้งสองข้าง(๓)อธิการบดี เช่นเดียวกับกรรมการสภามหาวิทยาลัยแต่มีสายสร้อยทำด้วยโลหะสีทองกึ่งกลางสายสร้อยมีตราสัญลักษณ์มหาวิทยาลัยทำด้วยโลหะฉลุสีทองสูง ๕ เซนติเมตร ประดับระหว่างไหล่ทั้งสองข้าง(๔)รองอธิการบดี ผู้ช่วยอธิการบดี คณบดี ผู้อำนวยการหัวหน้าส่วนราชการหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะและคณาจารย์ของมหาวิทยาลัยเช่นเดียวกับอธิการบดี เว้นแต่ไม่มีสายสร้อยประดับและมีตราสัญลักษณ์มหาวิทยาลัยทำด้วยโลหะดุนนูนสีเงิน สูง ๕ เซนติเมตรติดบนสำรดรอบขอบด้านหน้าอกทั้งสองข้างมาตรา๗[๓] สีประจำสาขาวิชา มีดังต่อไปนี้(๑) สาขาวิชาการบัญชี สีฟ้าอมเทา(๒) สาขาวิชาการศึกษา สีฟ้า(๓) สาขาวิชาเทคโนโลยี สีเขียวตองอ่อน(๔) สาขาวิชานิติศาสตร์ สีขาว(๕) สาขาวิชานิเทศศาสตร์ สีกรมท่า(๖) สาขาวิชาบริหารธุรกิจ สีชมพู(๗) สาขาวิชารัฐประศาสนศาสตร์ สีน้ำตาล(๘) สาขาวิชารัฐศาสตร์ สีดำ(๙) สาขาวิชาวิทยาศาสตร์ สีเหลือง(๑๐) สาขาวิชาวิศวกรรมศาสตร์ สีแดงเลือดหมู(๑๑) สาขาวิชาศิลปะศาสตร์ สีแสด(๑๒) สาขาวิชาสาธารณสุขศาสตร์ สีชมพูอมส้มมาตรา๘ให้มหาวิทยาลัยราชภัฏราชนครินทร์จัดทำครุยวิทยฐานะ เข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา๙ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยราชภัฏ พ.ศ. ๒๕๔๗ประกอบกับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร และการกำหนดลักษณะ ชนิด ประเภทและส่วนประกอบของครุยวิทยฐานะ เข็มวิทยฐานะ และครุยประจำตำแหน่งให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏราชนครินทร์ (ฉบับที่ ๒) พ.ศ. ๒๕๕๔[๔]มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยราชภัฏราชนครินทร์ ได้เปิดสอนสาขาวิชาการบัญชีและสาขาวิชาสาธารณสุขศาสตร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชารวมทั้งสีประจำสาขาวิชาของสาขาวิชาดังกล่าว จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏราชนครินทร์ (ฉบับที่ ๓) พ.ศ. ๒๕๕๖[๕]มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยราชภัฏราชนครินทร์ ได้เปิดสอนสาขาวิชาเทคโนโลยีและสาขาวิชานิเทศศาสตร์เพิ่มขึ้น และเปิดสอนระดับปริญญาตรีในสาขาวิชาสาธารณสุขศาสตร์ด้วยสมควรกำหนดปริญญาในสาขาวิชาและอักษรย่อสำหรับสาขาวิชา รวมทั้งสีประจำสาขาวิชาสำหรับสาขาวิชาดังกล่าว จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยราชภัฏราชนครินทร์(ฉบับที่ ๔) พ.ศ. ๒๕๕๙[๖]มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยราชภัฏราชนครินทร์ได้เปิดสอนสาขาวิชานิติศาสตร์และสาขาวิชารัฐศาสตร์เพิ่มขึ้น สมควรกำหนดปริญญาในสาขาวิชาและอักษรย่อสำหรับสาขาวิชารวมทั้งสีประจำสาขาวิชาสำหรับสาขาวิชาดังกล่าว จึงจำเป็นต้องตราพระราชกฤษฎีกานี้นุสรา/ปรับปรุง๒๙ มีนาคม ๒๕๕๙[๑] ราชกิจจานุเบกษาเล่ม ๑๒๖/ตอนที่ ๔๑ ก/หน้า ๕๑/๒๒ มิถุนายน ๒๕๕๒[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยราชภัฏราชนครินทร์(ฉบับที่ ๔) พ.ศ. ๒๕๕๙[๓] มาตรา ๗แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยราชภัฏราชนครินทร์(ฉบับที่ ๔) พ.ศ. ๒๕๕๙[๔] ราชกิจจานุเบกษาเล่ม ๑๒๘/ตอนที่ ๑๑ ก/หน้า ๑๑/๒๓ กุมภาพันธ์ ๒๕๕๔[๕] ราชกิจจานุเบกษาเล่ม ๑๓๐/ตอนที่ ๑๑๘ ก/หน้า ๔๑/๑๖ ธันวาคม ๒๕๕๖[๖] ราชกิจจานุเบกษาเล่ม ๑๓๓/ตอนที่ ๒๒ ก/หน้า ๓๑/๑๑ มีนาคม ๒๕๕๙